CELEX: 32009R0824
Language: ro
Date: 2009-09-09 00:00:00
Title: Regulamentul (CE) nr. 824/2009 al Comisiei din 9 septembrie 2009 de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Contabilitate (IAS) 39 și Standardul Internațional de Raportare Financiară (IFRS) 7 (Text cu relevanță pentru SEE)

10.9.2009   
            
            
               RO
            
            
               Jurnalul Oficial al Uniunii Europene
            
            
               L 239/48
            
         
      REGULAMENTUL (CE) NR. 824/2009 AL COMISIEI
   
   din 9 septembrie 2009
   de modificare a Regulamentului (CE) nr. 1126/2008 de adoptare a anumitor standarde internaționale de contabilitate în conformitate cu Regulamentul (CE) nr. 1606/2002 al Parlamentului European și al Consiliului în ceea ce privește Standardul Internațional de Contabilitate (IAS) 39 și Standardul Internațional de Raportare Financiară (IFRS) 7
   (Text cu relevanță pentru SEE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 1606/2002 al Parlamentului European și al Consiliului din 19 iulie 2002 privind aplicarea standardelor internaționale de contabilitate (1), în special articolul 3 alineatul (1),
   întrucât:
   
               (1)
            
            
               Prin Regulamentul (CE) nr. 1126/2008 al Comisiei (2) s-au adoptat anumite standarde și interpretări internaționale existente la 15 octombrie 2008.
            
         
               (2)
            
            
               La 27 noiembrie 2008, Consiliul pentru standarde internaționale de contabilitate (IASB) a publicat amendamente la Standardul Internațional de Contabilitate 39 și la Standardul Internațional de Raportare Financiară 7 (Reclasificarea activelor financiare – Data intrării în vigoare și tranziția) denumite în continuare „amendamente la IAS 39 și la IFRS 7”. Amendamentele la IAS 39 și IFRS 7 clarifică măsurile privind data intrării în vigoare și măsurile de tranziție aplicabile amendamentelor la standardele respective publicate de IASB la 13 octombrie 2008.
            
         
               (3)
            
            
               Consultarea cu grupul de experți tehnici (TEG) al Grupului consultativ european pentru raportarea financiară (EFRAG) confirmă faptul că amendamentele la IAS 39 și la IFRS 7 îndeplinesc criteriile tehnice pentru adoptare stabilite la articolul 3 alineatul (2) din Regulamentul (CE) nr. 1606/2002. În conformitate cu Decizia 2006/505/CE a Comisiei din 14 iulie 2006 de instituire a Grupului de examinare a avizelor privind standardele contabile în vederea consilierii Comisiei cu privire la obiectivitatea și neutralitatea avizelor Grupului consultativ european pentru raportări financiare (EFRAG) (3), Grupul de examinare a avizelor privind standardele contabile a analizat avizul EFRAG privind adoptarea și a confirmat Comisiei că acesta este echilibrat și obiectiv.
            
         
               (4)
            
            
               Prin urmare, Regulamentul (CE) nr. 1126/2008 ar trebui modificat în consecință.
            
         
               (5)
            
            
               Deoarece nu este necesar ca prezentul regulament să se aplice retroactiv, situațiile financiare elaborate și prezentate deja pe baza Regulamentului (CE) nr. 1004/2008 (4) al Comisiei nu trebuie să fie modificate retroactiv.
            
         
               (6)
            
            
               Măsurile prevăzute de prezentul regulament sunt conforme cu avizul Comitetului de reglementare contabilă,
            
         ADOPTĂ PREZENTUL REGULAMENT:
   Articolul 1
   În anexa la Regulamentul (CE) nr. 1126/2008, Standardul Internațional de Contabilitate IAS 39 Instrumente financiare: recunoaștere și evaluare și Standardul Internațional de Raportare Financiară 7 Instrumente financiare: informații de furnizat se modifică în conformitate cu anexa la prezentul regulament.
   Articolul 2
   În cazul în care o societate și-a prezentat deja situația financiară în conformitate cu Regulamentul (CE) nr. 1004/2008, aceasta nu are obligația de a prezenta din nou situația financiară.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 septembrie 2009.
      
         
            Pentru Comisie
         
         Charlie McCREEVY
         
         
            Membru al Comisiei
         
      
   
   
      (1)  JO L 243, 11.9.2002, p. 1.
   
      (2)  JO L 320, 29.11.2008, p. 1.
   
      (3)  JO L 199, 21.7.2006, p. 33.
   
      (4)  JO L 275, 16.10.2008, p. 37.
   
      ANEXĂ
      
         STANDARDE INTERNAȚIONALE DE CONTABILITATE
      
      
                  IAS 39 și IFRS 7
               
               
                  Reclasificarea activelor financiare – Data intrării în vigoare și tranziția (Amendamente la IAS 39 Instrumente financiare: recunoaștere și evaluare și la IFRS 7 Reclasificarea activelor financiare: informații de furnizat)
               
            
         Reproducerea permisă în Spațiul Economic European. Toate drepturile existente rezervate în afara SEE, cu excepția dreptului de reproducere în scopul uzului personal sau în alte scopuri legitime. Informații suplimentare se pot obține de la IASB la adresa: www.iasb.org
      
      
         
            Reclasificarea activelor financiare (Amendamente la IAS 39 Instrumente financiare: recunoaștere și evaluare și IFRS 7 Instrumente financiare: informații de furnizat)
         
      
      
         Amendament la IAS 39
      
      Punctul 103G se elimină și se adaugă punctele103H și 103I.
      DATA INTRĂRII ÎN VIGOARE ȘI TRANZIȚIA
      
                  103H
               
               
                  
                     Reclasificarea activelor financiare (Amendamente la IAS 39 și IFRS 7), publicat în octombrie 2008, a modificat punctele 50 și AG8 și a adăugat punctele 50B-50F. O entitate trebuie să aplice aceste amendamente la 1 iulie 2008 sau ulterior acestei date. O entitate nu trebuie să reclasifice un activ financiar în conformitate cu punctele 50B, 50D sau 50E înainte de 1 iulie 2008. Orice reclasificare a activelor financiare realizată la 1 noiembrie 2008 sau ulterior acestei date trebuie să intre în vigoare doar de la data efectuării reclasificării. Orice reclasificare a activelor financiare în conformitate cu punctele 50B, 50D sau 50E nu trebuie să se aplice retroactiv înainte de 1 iulie 2008.
               
            
                  103I
               
               
                  
                     Reclasificarea activelor financiare – data intrării în vigoare și tranziția (Amendamente la IAS 39 și IFRS 7), publicat în noiembrie 2008, a modificat punctul 103H. O entitate trebuie să aplice acest amendament la 1 iulie 2008 sau ulterior acestei date.
               
            
         Amendament la IFRS 7
      
      Punctul 44E se modifică și se adaugă punctul 44F.
      DATA INTRĂRII ÎN VIGOARE ȘI TRANZIȚIA
      
                  44E
               
               
                  
                     Reclasificarea activelor financiare (Amendamente la IAS 39 și IFRS 7), publicat în octombrie 2008, a modificat punctul 12 și a adăugat punctul 12A. O entitate trebuie să aplice aceste amendamente la 1 iulie 2008 sau ulterior acestei date.
               
            
                  44F
               
               
                  
                     Reclasificarea activelor financiare – data intrării în vigoare și tranziția (Amendamente la IAS 39 și IFRS 7), publicat în noiembrie 2008, a modificat punctul 44E. O entitate trebuie să aplice acest amendament la 1 iulie 2008 sau ulterior acestei date.